แนะเลี่ยงเส้นทางรอบอนุสาวรีย์ประชาธิปไตย ลดผลกระทบจากการชุมนุมวันนี้
กองบัญชาการตำรวจนครบาล แนะนำเส้นทางเลี่ยง กรณีที่กลุ่มทะลุฟ้า ประกาศนัดการชุมนุม ที่อนุสาวรีย์ประชาธิปไตย ในเวลา 15.00 น. วันนี้ โดยเส้นทางที่อาจได้รับผลกระทบจากการชุมนุม ได้แก่ ถนนราชดำเนินตลอดทั้งสาย ถนนตะนาว ถนนดินสอ ถนนลูกหลวง ถนนหลานหลวงตั้งแต่แยกหลานหลวง ถึงแยกผ่านฟ้า ถนนประชาธิปไตย ถนนนครราชสีมา ถนนนครสวรรค์ถนนพิษณุโลก ถนนศรีอยุธยา ถนนพระราม 5 และสะพานสมเด็จพระปิ่นเกล้า ส่วนประชาชนผู้ใช้รถใช้ถนน ขอให้หลีกเลี่ยงไปใช้เส้นทางรอบ โดยผู้ที่เดินทางระหว่างฝั่งพระนครและฝั่งธนบุรี ยังสามารถใช้สะพานพระราม 7 สะพานกรุงธน สะพานพระราม 8 สะพานพระพุทธยอดฟ้าและสะพานพระปกเกล้าได้ ประชาชนสอบถามเพิ่มเติมได้ที่ศูนย์ควบคุมและสั่งการจราจร (บก.02) หมายเลขโทรศัพท์1197 ตลอด 24 ชั่วโมง และสามารถดาวน์โหลดแผนที่จราจรเพื่อหลีกเสี่ยงเส้นทางได้ที่ Facebook 1197 สายด่วนจราจร